[{"text_idx": "#000000", "text": "Elinchrom D-lite4 stuudiova\u0308lkude komplekt :: Digitest"}, {"text_idx": "#000001", "text": "Ko\u0303ik va\u0308hegi to\u0303sisemad fotograafiahuvilised jo\u0303uavad oma o\u0303ppeteel to\u0303ena\u0308oliselt varem vo\u0303i hiljem ka stuudiofotograafia juurde. Algajale fotoamato\u0308o\u0308rile vo\u0303ib see tunduda ta\u0308iesti mu\u0308stiline ja ka\u0308ttesaamatu maailm. La\u0308heks stuudiosse proovima-o\u0303ppima? Kursused on kallid ja isegi kui need la\u0308bi ka\u0308ia siis hiljem stuudiot kasutamiseks rentida pole sugugi va\u0308ga odav."}, {"text_idx": "#000002", "text": "Lahenduseks oleks osta endale pa\u0308ris oma stuudiova\u0308lkude komplekt. Ka see pole just odav lo\u0303bu aga u\u0308ks korralik komplekt pakub selle raha eest juba va\u0308ga palju vo\u0303imalusi. U\u0308heks asjalikumaks ja optimaalsemaks lahenduseks on Elinchromi D-Lite tooteseeria."}, {"text_idx": "#000004", "text": "Mul on olemas normaalne kaamera peale ka\u0308iv va\u0308lk \u2013 Metz 48 AF-1 Digital Nikonile. Tegemist on ku\u0308ll hea va\u0308lguga, aga vaikselt tuleb ka arusaam, et korralikum pildistamine no\u0303uab tihtipeale ka keerulisemaid valguslahendusi."}, {"text_idx": "#000005", "text": "Olen hankinud endale terve hunniku vahendeid va\u0308lgu kaamerast eemale viimiseks. Lisaks Nikoni enda Creative Lighting Systemi`le, mis lubab ilma mingite lisavidinateta va\u0308lku kaamerast kaugemal tarvitada, olen soetanud raadio teel toimiva saatja-vastuvo\u0303tja olukordadeks, mil va\u0308lk ei taha ha\u0308sti signaali ka\u0308tte saada (nt o\u0303ues). Vo\u0303imalusi stseeni muudest suundadest valgustada tekib kohe hulgi."}, {"text_idx": "#000006", "text": "Kaamera va\u0308lgule ei saa aga kinnitada va\u0308ga suuri ja efektiivseid hajuteid. Seda esiteks seeto\u0303ttu, et kaamera peale ka\u0308iv va\u0308lk on stuudiova\u0308lkudega vo\u0303rreldes va\u0308ga no\u0303rk ja u\u0308ldiselt pole selle jaoks mo\u0303eldud hajutid ka va\u0308ga suured. Sisetingimustes kaamera peale ka\u0308ivate va\u0308lkude tarvis akude laadimine on ka u\u0308sna tu\u0308u\u0308tu tegevus. Kuigi stuudiova\u0308lgud tuleb sabapidi seina pista, on nendega palju-palju parem stseeni valgustada."}, {"text_idx": "#000007", "text": "Vo\u0303tmeso\u0303naks on ka valguse kontrollitavus ehk kui riputada u\u0308les mingi taust (kas paberist spetsiaalne, tekstiilist raamis vo\u0303i kasvo\u0303i mo\u0303ni kodukootud riidest) ja tekitada oma va\u0308ikene stuudio, on valgus just ta\u0308pselt selline nagu SINA tahad. Va\u0308lgudki saab tegelikult aku ku\u0308lge pookida, kui o\u0303ues pilti teha tahad. Stuudiova\u0308lkude akud on muidugi kallid..."}, {"text_idx": "#000008", "text": "Minu ja\u0308rele proovitud komplektis on kaks va\u0308lgupead. Lausa 400 Ws vo\u0303imsusega. See on piisav, et koduses stuudios pildistatav korralikult a\u0308ra valgustada ja veel ava ka takkapihta kinni keerata. Nii on ko\u0303ik ilusasti terav. Muidugi on suured ja kallid professionaalsed stuudiova\u0308lgud tu\u0308kk maad vo\u0303imsamad. Na\u0308iteks 600 Ws kuni 1200 Ws (ja rohkemgi). Aga ega kaasa tulevad softboksid on ka pisemad ja seega ei vo\u0303ta va\u0308lkudelt jo\u0303udu u\u0308leliia a\u0308ra. Valguse teevad siiski aga pehmemaks."}, {"text_idx": "#000009", "text": "Kahe va\u0308lgupeaga on komplektis kaasas ka kaks softboksi. U\u0308ks kumbalegi va\u0308lgule. Need on erineva suurusega \u2013 suurem 25,5\u2032\u2032 ja pisem 21\u2032\u2032. Samuti on kaasas kvaliteetsed Manfrotto valgusstatiivid, mis on piisavalt ko\u0303rged u\u0308hes tavalises kodus va\u0308lgu lae alla to\u0303stmiseks. Veel on komplektis olemas kaks su\u0308nkrokaablit va\u0308lkude u\u0308hendamiseks kaameraga. Kaameral on u\u0308ldiselt ku\u0308ll ainult u\u0308ks PC-su\u0308nkropesa aga pole hullu \u2013 teise va\u0308lgu vo\u0303ib orjasilma peale lu\u0308litada ja saab ka see lahti pa\u0308a\u0308stetud. Kaablid on piisavalt pikad. Kaasas olevad toitejuhtmed va\u0308lgupeade jaoks on ku\u0308ll u\u0308sna pikad aga soovitan pikendusjuhtmed ka ka\u0308epa\u0308rast hoida."}, {"text_idx": "#000010", "text": "Va\u0308iksemate-odavamate peegelkaamerate omanikud, kel PC-su\u0308nkropesa ei ole (la\u0308hemalt uuri kaamera juhendist), vo\u0303ivad osta endale kas saatja-vastuvo\u0303tja (soovi korral osta ka teine vastuvo\u0303tja) vo\u0303i spetsiaalse hot-shoe va\u0308lgukinga ka\u0308iva adapteri. Raadio teel sobib va\u0308lke lahti pa\u0308a\u0308stma ka kaamera peale ka\u0308ivate va\u0308lkude vastuvo\u0303tja kuna neil on u\u0308ldiselt ka PC-su\u0308nkrokaabli pesa olemas."}, {"text_idx": "#000011", "text": "Profid kasutavad stuudiotes o\u0303ige sa\u0308ri ma\u0308a\u0308ramiseks valgusmo\u0303o\u0303dikuid (stuudiova\u0308lkudega pildistamine ka\u0308ib ta\u0308ismanuaalselt ning kaamera sa\u0308rimo\u0303o\u0303dikuga pole siinkohal miskit peale hakata) aga kodukasutaja vo\u0303ib ka silma ja\u0308rgi va\u0308lke sa\u0308ttida vo\u0303i ta\u0308psemaks va\u0308rvide ja sa\u0308ri ma\u0308a\u0308ramiseks kasutada hallkaarti (papist kaardid ja kokkupandav tekstiilist)."}, {"text_idx": "#000012", "text": "Kogu komplekti kokku panemiseks ja mo\u0303nusalt kaasa vo\u0303tmiseks on kaasas kaks kotti. Va\u0308lgupead ja toitejuhtmed ka\u0308ivad tugevasse vormi hoidvasse vutlarisse ning statiivid, softboksid ja muud juhtmed mo\u0303nusasse kandekotti. Pole ku\u0308ll nii kerged kui kaamera peale ka\u0308iv va\u0308lk kaasa vo\u0303tta, aga niimoodi saab juba ta\u0308iesti funktsionaalse stuudiokomplekti tarida kuhu aga vaja."}, {"text_idx": "#000013", "text": "Kogu komplekti kokku panemine ja lahti vo\u0303tmine vo\u0303tab veidi aega. Statiivid-va\u0308lgupead-juhtmed u\u0308les sa\u0308ttimine ka\u0308ib u\u0308ks-kaks-kolm aga softboksidega la\u0308heb pisut enam aega. Kui juurde soetada mo\u0303ned vihmavarjud (stuudios on softboksid valguse tunduvalt parema kontrollitavuse to\u0303ttu siiski etemad) vo\u0303i na\u0308iteks softboksid kokkupandult autosse visata saaks ka kiiremini..."}, {"text_idx": "#000015", "text": "Kaasas on ka piisavalt mahukas DVD koos filmikestega kuidas komplekti kokku panna ja kuidas seda ka mingites situatsioonides kasutada. mitte, et seda nu\u0308u\u0308d va\u0308ga keeruline ilma o\u0303petuseta teha oleks, aga on hea teada, et vajadusel on abimees plaadilt vo\u0303tta. Harjutamine teeb meistriks ja o\u0303ige pea ka\u0308ib kogu sa\u0308ttimine juba kiiremini."}, {"text_idx": "#000016", "text": "Katsetasin va\u0308lgukomplekti mitmes erinevas situatsioonis. Va\u0308iksest kodusest toakesest (esik jms) kuni va\u0308iksema saalini (vo\u0303ib arvestada suurema stuudio suurusega)."}, {"text_idx": "#000017", "text": "Pisikeses toas hakkab natukene muidugi segama see, et va\u0308lkude minimaalne vo\u0303imsus on ikkagi ku\u0308llaltki suur ja ava tuleb u\u0308sna kinni keerata. See segab na\u0308iteks juhul kui tahaks u\u0308hte va\u0308lku vo\u0303imsamalt rakendada ja teist no\u0303rgemalt ta\u0308iteks lasta. Samuti on va\u0308lkude meelepa\u0308raseks sa\u0308ttimiseks vaja siiski ruumi. U\u0308hes normaalsema suurusega toas on asi juba lahedam ning enamikes kodudes saab va\u0308lkudega vabalt hakkama (kui vajadusel ka natukene ruumi tekitada)."}, {"text_idx": "#000019", "text": "Taustadeks kasutasin tavalist sinist kangast ja suuremaks taustaks paarist tu\u0308kist kokku o\u0303mmeldud musta sametit. Kui on ilusat-huvitavat interjo\u0308o\u0308ri ka\u0308epa\u0308rast, pole tausta tarviski. Mugavamaks kasutamiseks tarvitasin saatjat-vastuvo\u0303tjat u\u0308he va\u0308lguga ja teise sa\u0308ttisin orjasilma peale. Kaasas olev su\u0308nkrokaabel on piisavalt pikk ja saab sellega ka suuremas ruumis pildistada. Softboksid pakuvad kontrollitud valguskeskkonda ning tulemused saavad u\u0308sna lihtsalt pa\u0308ris head. Laadimine toimub ka ta\u0308isvo\u0303imsusel va\u0308ga kiiresti ning eriti oodata tarvis ei ole. Helisignaal annab mugavalt ma\u0308rku, kui va\u0308lk ja\u0308rgmiseks pildiks valmis on."}, {"text_idx": "#000020", "text": "Modelleerimisvalgus (tavalise pirni na\u0308ol tekkiv pu\u0308sivalgus) pakub vo\u0303imalust stuudiot valgustada ning kohe a\u0308ra na\u0308ha kuhu varjud langevad. Vo\u0303imalik on kasutada erinevaid tugevusastmeid ning ise vastavalt va\u0308lgu vo\u0303imsusastmele seadistuvat varianti."}, {"text_idx": "#000022", "text": "Softboksid ja\u0308tsin D-lite va\u0308lklampidele ette ning nende ja pildistusboksiga koos toiminud hajutus andis va\u0308ga u\u0308htlase ja mo\u0303nusa tulemuse. Va\u0308lgud sa\u0308ttisin kummalegi poole tooteboksi ning keerasin mo\u0303lemad maksimumvo\u0303imsusele (ehk samale tugevusele). Tulemuseks va\u0308ga hea ja u\u0308htlane valgus ning vo\u0303imalus ava f/11 ja isegi f/16-ni kinni keerata. See on juba iseenesest tohutu pluss kuna nii on teravussu\u0308gavus mo\u0303nusalt suur (lahtisema ava puhul ei pruugi ko\u0303ik oluline toote puhul teravaks ja\u0308a\u0308da aga no\u0303rgema valgusega on see paratamatu)."}, {"text_idx": "#000024", "text": "Softbokside lahti-kokku pakkimine vo\u0303iks mugavuse ja kiiruse huvides lihtsam olla;\nValgusstatiivid ilma o\u0303hkamordita (odavama otsa puhul tavaline aga klambri avanemisel vo\u0303ib va\u0308lgu lo\u0303hkuda);\nMinimaalne vo\u0303imsus vo\u0303iks olla reguleeritav natukene veel madalamaks;\nHajutustarvikud sobivad ainult Elinchromi omad (nende kvaliteet on siiski va\u0308ga hea, nuriseda pole midagi!);"}, {"text_idx": "#000029", "text": "Godox V1 va\u0308lk vo\u0303iks kuuluda iga fotograafi varustusse..."}, {"text_idx": "#000032", "text": "Xiaomi Buds 3 ko\u0303rvasiseste ko\u0303rvaklappide va\u0308ljapeetud saund"}, {"text_idx": "#000034", "text": "XGIMI Halo+ on pisike projektor, mis pakub vau-efektiga vaatamiskogemust"}, {"text_idx": "#000037", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]